Lav et referat af nedenstående tekst:

Tekst:
Ny regional prognose fra Dansk Erhverv viser, at de nordjyske virksomheder forventer, at deres omsætning holder sig på status quo i 2012. Dog er tilliden til, at der vil blive skabt flere arbejdspladser, ikke stor. Ifølge prognosen tror 24 procent af virksomhederne, at deres omsætning vil stige efter årsskiftet, men samtidig tror andre 24 procent, at den vil falde. Dermed er de nordjyske virksomheder de mest pessimistiske i landet. - De nordjyske virksomheders omsætning var lav i tredje kvartal i år, og deres forventninger til fjerde kvartal tyder på, at det bliver endnu værre. 2011 har i det hele taget ikke været noget jubelår, og derfor er det heller ikke overraskende, at virksomhederne tror på status quo i det nye år, siger underdirektør i Dansk Erhverv, Niels Milling.

Referat:
De nordjyske virksomheder tror ikke på vækst i omsætningen i 2012. Det viser en ny regional prognose fra Dansk Erhverv.